AIRCOOLEDCLUB

ACE SummerMeet 2021
2021-08-06 15:00 - 2021-08-08 12:00 UTC
Hei!
ACE suvepäevad toimuvad looduskaunis kohas, Põlvamaal, Põdra külas 06.08-08.08.2021
Tegemist on terve pere üritusega ja tulla võivad kõik soovijad.
Puhkekompleksis on meie kasutada puhkemaja koos magamiskohtadega (40 inimest), saun, väliala, grill, paadid, vesirattad jne.
Kuna meil on vaja enne saabumist teada saada enam-vähem täpne osalejate arv, siis seekord kogume osalustasu kõik ette.
Osalustasu on 45 € inimene (alla 10. aastased lapsed on tasuta)
ACE liikmetele on osalustasu 25 € ja vahe kompenseerib Klubi.

Hind sisaldab:
* Kogu kompleksi kasutamist.
* Ööbimist kaks ööd (majas, telgis, bussis- kuidas kellelegi meeldib)
* 2 x hommikusöök (07.08 ja 08.08)
* 1 x õhtusöök (08.08)
* 1 x ürituse kleeps
Osalusutasu maksetähtaeg on 20.07 ja hilisemal tühistamisel või kohale mitte tulemisel ei tagastata.
Osalustasu palun tasuda Aircooled Club Estonia MTÜ arveldusarvele [REDACTED] selgitusse “Suvepäevad”
Plaanis on 07.08 külastada Seto Kuningriigi üritust, mis toimub Lobotka külas. Hetkel käivad läbirääkimised, et ehk saame oma autod ja bussid parkida kusagile laadaalale, et rahvale silmailu pakkuda.
Lisaks on plaanis 08.08 külastada ka Maanteemuuseumi.
Täiendan jooksvalt ja organiseerime jooksvalt.
Kõik külastused on eraldi sissepääsudega.
Kohtumiseni selle suve suurüritusel

ACE hooaja lõpetamine
2021-09-25
LAUPÄEV, 25. SEPTEMBER 2021, algusega KELL 10:00
Hooaja lõpetamine on plaanis 25.09
Külastame Eesti Kaevandusmuuseumi.
Üritus toimub vastavalt Eestis kehtestatud piirangutele, ehk lähtume sellel ajal kehtivatest piirangutest. Vaja läheb covidi immuniseerimispassi või siis negatiivset testi tulemust. Kaevanduses on võimalik koha peal teha kiirtest.
Koguneme kell 10:00 Smuuli COOP parklas ja kogun kokku ekskursiooni sissepääsu rahad. Tasumine sularahas!
13:30 oodatakse meid Kaevandusmuuseumis ja meile tehakse ekskursioon nii maa peal kui ka maa all.
Maa all teeme ka kerge kaevuri lõunasöögi- supp, saiake, morss.
Hindadest:
Ekskursioon Kaevandusmuuseumis maksab 20 € täiskasvanu, lapsed 5-17a 12 €, perepilet 55 € (2 täiskasvanut ja kuni 5 last). Lapsed 0-4a on tasuta.
Kaevuri lõuna maksab 6 € Kuna sööjate arvu tahetakse ette teada, siis see tuleb ette osta ja tasuda saab Aircooled Club Estonia arvelduskontole [REDACTED]. Selgitusse panna “Kaevuri lõuna ja sööjate arv” Nimekiri läheb lukku 20.09.
Ürituse kleeps tuleb ka ja seda saab osta üritusel koha peal, 2€ / tk
Kindlasti tuleb infot veel!
